CELEX: 62010CN0378
Language: et
Date: 2010-07-28 00:00:00
Title: Kohtuasi C-378/10: Eelotsusetaotlus, mille on esitanud Magyar Köztársaság Legfelsőbb Bírósága (Ungari Vabariik) 28. juulil 2010 — VALE Építési Kft.

20.11.2010   
            
            
               ET
            
            
               Euroopa Liidu Teataja
            
            
               C 317/13
            
         Eelotsusetaotlus, mille on esitanud Magyar Köztársaság Legfelsőbb Bírósága (Ungari Vabariik) 28. juulil 2010 — VALE Építési Kft.
   (Kohtuasi C-378/10)
   ()
   2010/C 317/25
   Kohtumenetluse keel: ungari
   
      Eelotsusetaotluse esitanud kohus
   
   Magyar Köztársaság Legfelsőbb Bírósága
   
      Põhikohtuasja pooled
   
   
      Kaebuse esitaja: VALE Építési Kft.
   
      Eelotsuse küsimused
   
   
               1.
            
            
               Kas sihtliikmesriik peab järgima EÜ artikleid 43 ja 48 juhul, kui teises liikmesriigis (päritoluliikmesriik) asutatud äriühing viib oma asukoha üle sihtliikmesriiki ja laseb sellega seoses end samal ajal päritoluliikmesriigi äriregistrist kustutada, kui äriühingu omanikud sõlmivad uue asutamislepingu vastavalt sihtliikmesriigi õigusele ja taotlevad äriühingu kandmist sihtliikmesriigi äriregistrisse kooskõlas nimetatud riigi seadustega?
            
         
               2.
            
            
               Kui vastus esimesele küsimusele on jaatav, siis kas kirjeldatud olukorras tuleks EÜ artikleid 43 ja 48 tõlgendada nii, et nendega on vastuolus sihtliikmesriigi õigusaktid või tavad, mis takistavad teises liikmesriigis (päritoluliikmesriik) seaduslikult asutatud äriühingul viia oma asukoht üle sihtliikmesriiki ja jätkata oma tegevust selle riigi seadustega kooskõlas?
            
         
               3.
            
            
               Kas teisele küsimusele vastamisel on oluline, mis põhjusel sihtliikmesriik äriühingu äriregistrisse kandmast keeldub? Täpsemalt:
               
                           —
                        
                        
                           kas tuleb arvestada sellega, kui sihtliikmesriigis esitatud asutamislepingus nimetab äriühing oma õiguseellasena päritoluliikmesriigis asutatud äriühingut, mille ta on palunud äriregistrist kustutada, ja taotleb kõnealuse äriühingu kui õiguseellase kandmist sihtliikmesriigi äriregistrisse;
                        
                     
                           —
                        
                        
                           kas äriühingu ühendusesisese piiriülese ümberkujundamise korral on sihtliikmesriik seoses asjaomase äriühingu äriregistrisse kandmise taotluse kohta tehtud otsusega kohustatud võtma arvesse akti, millega päritoluliikmesriik kandis asukoha muutmise oma äriregistrisse, ja kui see nii on, siis millises ulatuses?
                        
                     
         
               4.
            
            
               Kas sihtliikmesriigil on õigus uurida ühendusesisest piiriülest ümberkujundamist läbiviiva äriühingu esitatud äriregistrisse kandmise taotlust oma äriühingute ümberkujundamist reguleerivate siseriiklike õigusaktide alusel ja nõuda, et asjaomane äriühing vastaks kõigile sihtliikmesriigi äriühingute siseriikliku ümberkujundamisega seotud nõuetele (näiteks bilansi koostamine ja varade loend) või on ta EÜ artiklitest 43 ja 48 tulenevalt kohustus teha vahet ühendusesisese piiriülese ümberkujundamise ja siseriikliku ümberkujundamise vahel, ning kui see nii on, siis millises ulatuses?